สังคมข่าวหุ้น
*...ดัชนีหุ้นไทยปิดตลาด 1,271.25 จุด เพิ่มขึ้น 15.31 จุด มูลค่าซื้อขาย 74,686 ล้านบาท ท่ามกลางความคาดหวังอัดฉีดสภาพคล่องและการลดดอกเบี้ยจากเฟด 17-19 มี.ค. 2563 และมาตรการกระตุ้นเศรษฐกิจจาก “ทรัมป์” แต่ตลาดหุ้นไทยแรงกดดันจาก “สงครามราคาน้ำมัน” มีอิทธิพลต่อการตัดสินใจการลงทุนอย่างหนัก แนวโน้มตลาดหุ้นไทยวันนี้จึงยังมีความเสี่ยงปรับลง ทดสอบแนวรับระดับ 1,250 จุด หลังไม่สามารถยืนเหนือระดับ 1,273 จุดได้ ส่วนแนวต้านอยู่ที่ระดับ 1,300 จุด...
10 มี.ค. 2563

เล็กเซียวหงส์
*…ดัชนีหุ้นไทยปิดตลาด 1,271.25 จุด เพิ่มขึ้น 15.31 จุด มูลค่าซื้อขาย 74,686 ล้านบาท ท่ามกลางความคาดหวังอัดฉีดสภาพคล่องและการลดดอกเบี้ยจากเฟด 17-19 มี.ค. 2563 และมาตรการกระตุ้นเศรษฐกิจจาก “ทรัมป์” แต่ตลาดหุ้นไทยแรงกดดันจาก “สงครามราคาน้ำมัน” มีอิทธิพลต่อการตัดสินใจการลงทุนอย่างหนัก แนวโน้มตลาดหุ้นไทยวันนี้จึงยังมีความเสี่ยงปรับลง ทดสอบแนวรับระดับ 1,250 จุด หลังไม่สามารถยืนเหนือระดับ 1,273 จุดได้ ส่วนแนวต้านอยู่ที่ระดับ 1,300 จุด…
*…PTTEP ถือเป็นหนึ่งในหุ้นที่ถูกกดดันอย่างหนัก กรณี “สงครามราคาน้ำมัน” ระหว่างซาอุดีอาระเบียกับรัสเซีย ที่ดูแล้วเป็นมวยถูกคู่ซะด้วยซิ “ซาอุดีอาระเบีย” ได้เปรียบเรื่องต้นทุนผลิตที่ต่ำกว่า..แต่ “รัสเซีย” ยึดหัวหาดลูกค้ายุโรปเหนียวแน่น..ทำให้สงครามครั้งนี้ ซาอุฯ คงจะไม่กดดันรัสเซียได้ง่าย ๆ เหมือนดั่งเช่นเคยกดดัน “กลุ่มโอเปก” หรือ “กลุ่มเชลล์ออยล์” ของสหรัฐฯ ที่ซาอุฯ เคยใช้เกมนี้สำเร็จมาแล้ว..ซ้ำร้ายไปอีก..ล่าสุด “อิรัก” ออกมาประกาศเข้าร่วมสงครามราคาน้ำมัน ด้วยการลดราคา OSP Premium ของน้ำมันดิบตัวเองลงในน้ำมันดิบทุก ๆ เกรดที่จะขายในเอเชีย คือ น้ำมันดิบเกรด Basra Light ปรับลดลง 3.20 ดอลลาร์สหรัฐต่อบาร์เรล และน้ำมันดิบเกรด Basra Heavy ปรับลดลง 5.30 ดอลลาร์สหรัฐต่อบาร์เรล ทำให้สงครามนี้ชักแพร่กระจายเหมือนโควิด-19 ซะแล้ว…
*…สองแม่ลูก INTUCH-ADVANC น่าจะเป็นจังหวะทยอยสะสม หลังราคาหุ้นมีอารมณ์ร่วมปรับลงตามภาวะตลาดโดยรวม แต่หากดูจากปัจจัยพื้นฐาน ถือว่าลงมากเกินไป ดูทั้งราคาพื้นฐานจากโบรกเกอร์สำนักต่าง ๆ และดูทั้งผลตอบแทนเงินปันผล จึงเหมาะที่จะฉกฉวยโอกาสในวิกฤติได้เช่นกัน…
*…AOT ขึ้นแท่นเป็นหุ้นที่มีมาร์เก็ตแคปสูงสุดในตลาดหุ้นไทย ด้วยตัวเลข 874,999 ล้านบาท หลังหุ้น PTT ใส่เกียร์ R จนลดเหลือ 814,045 ล้านบาท และหากสถานการณ์ราคาน้ำมันไม่ดีขึ้นน่าจะทำให้ AOT ครองแชมป์ยาวแน่..จากเดิมก็เป็นหุ้นสนามบินที่มีมาร์เก็ตแคปสูงสุดในโลกอยู่แล้ว เท่ากับ “ดับเบิลแชมป์” นั่นเอง…
*…ITEL หุ้นเล็กคิดใหญ่ ปีนี้ดูน่าสนใจเช่นกัน “ณัฐนัย อนันตรัมพร” ลูกชายหัวแก้วหัวแหวน “เฮียสมบัติ” ออกมาปักธงรายได้ปีนี้ 2,400 ล้านบาท จากงานในมือ 4,000 ล้านบาท แถมมีคิวประมูลงานใหม่เพิ่มอีก 6,500 ล้านบาท เอาเป็นว่าปีนี้น่าจะได้เห็นอะไรดี ๆ จาก ITEL มากขึ้น..ว่าแต่ราคาหุ้นจะปรับตัวดีขึ้นตามด้วยหรือเปล่าเท่านั้นเอง เดี๋ยวคงได้รู้กัน...
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 MHz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น